ถ้ากินกล่องเเรกหมด ต้องทำยังไงต่อคะ ได้โปรดบอกด้วยคะ
สวัสดีค่ะ ยาคุมฉุกเฉินนั้นควรใช้ในกรณีที่จำเป็นฉุกเฉินจริงๆ เท่านั้น เช่น ลืมทานยาคุมกำเนิดเกิน 2 วันขึ้นไป ถุงยางอนามัยแตก เป็นต้น ไม่ควรนำมาใช้เป็นประจำ เนื่องจากประสิทธิภาพของยาคุมฉุกเฉินนั้นถือว่าน้อยกว่าวิธีอื่นๆ มาก เช่น ยาฝังคุมกำเนิด ยาฉีดคุมกำเนิด ยาเม็ดคุมกำเนิดแบบแผง หรือแม้แต่ถุงยางอนามัย (ที่ใช้ได้อย่างถูกต้อง) ก็ยังมีประสิทธิภาพสูงกว่าดังนั้น เมื่อมีเพศสัมพันธ์และได้ทานยาคุมฉุกเฉินไปแล้ว ก็ไม่ควรทานยาซ้ำๆ ไปอีก หากจะมีเพศสัมพันธ์อีก ก็ควรที่จะใช้ถุงยางอนามัยป้องกัน และหลังจากนี้ ควรรอให้มีประจำเดือนมา เมื่อประจำเดือนมาแล้ว ก็ควรเริ่มใช้วิธีคุมกำเนิด เช่น ยาเม็ดคุมกำเนิด ยาฉีดคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ (ส่วนยาคุมฉุกเฉินนั้น จะช่วยป้องกันการตั้งครรภ์ได้แค่ประมาณ 58%-95%)